རྒྱ་ནག་མི་མང་འཐུས་མི་ཚོགས་ཆེན་གྱིས་ཟླ་སྔོན་མའི་ནང་འབྱུང་འགྱུར་༢༠༡༧ལོའི་ཧོང་ཀོང་དམིགས་བསལ་སྲིད་འཛིན་ས་ཁུལ་གྱི་སྤྱི་ཁྱབ་དཔོན་གྱི་འོས་མི་དེ།ཧོང་ཀོང་གི་མི་མང་ལ་མིང་འདོན་བྱེད་པའི་དབང་ཆ་མེད་པར་བཟོས་པའི་ཐག་གཅོད་ཕྱིར་བསྒྲགས་བྱས་ནས་བཟུང་།སློབ་ཕྲུག་གཙོས་པའི་ཧོང་ཀོང་གི་མི་ཧ་ཅང་མང་པོ་ཞིག་གིས་མི་འདོད་པའི་རྣམ་འགྱུར་ཤུགས་ཆེན་འོགདེ་ནི་དོན་དམ་གྱི་འོས་འདེམས་ངོ་མ་ཞིག་མིན་པར་ངོས་འཛིན་བཞིན་ཡོད་ལ།ཧོང་ཀོང་གི་སློབ་ཆེན་ཁག་གི་སློབ་མ་ཁྲི་སྟོང་མང་པོས་སློབ་མཚམས་བཞག་ཏེ།ཧོང་ཀོང་མང་གཙོའི་ལས་འགུལ་ལ་རྒྱབ་སྐྱོར་དང་པེ་ཅིང་གིས་ཧོང་ཀོང་ལ་མང་གཙོའི་འོས་འདེམས་ཚད་ལྡན་ཞིག་སྤྲོད་དགོས་པའི་དགོས་འདུན་འདོན་བཞིན་པ་རེད།